14/06/2017 | Administración LocalMunicipal
Noia
Secretaría
Anuncio de rectificación de erro material nas bases que rexerán o procedemento de selección para a contratación temporal, en réxime de dereito laboral, de oito peóns para as brigadas de prevención e defensa contra os incendios forestais

ANUNCIO Rectificación de erro material das bases que rexerán o procedemento de selección para a contratación temporal, en réxime de dereito laboral, de oito peóns para as Brigadas de Prevención e Defensa Contra os Incendios Forestais Faise público que en data do 12 de xuño de 2017 ditouse o decreto da Alcaldía número 1119 do seguinte tenor literal: “Resultando que con data do 7 de xuño de 2017 foi ditado decreto da Alcaldía número 1076 polo que se resolve aprobar as bases e convocar o procedemento de selección para a contratación temporal, en réxime de dereito laboral, de oito peóns para as brigadas de prevención e defensa contra os incendios forestais. Considerando o disposto no artigo 109.2 da Lei 39/2015, de 1 de outubro, do Procedemento Administrativo Común das Administracións Públicas, que establece que “As Administracións Públicas poderán, así mesmo, rectificar en calquera momento, de oficio ou a instancia dos interesados, os erros materiais, de feito ou aritméticos existentes nos seus actos. Advertido un erro material no parágrafo segundo da base 5.2 referida á presentación de instancias en canto ao prazo previsto para a presentación das mesmas. De conformidade co disposto no artigo 109.2 da Lei 39/2015, de 1 de outubro, do Procedemento Administrativo Común das Administracións Públicas, RESOLVO: Primeiro. –Rectificar o segundo parágrafo da base 5.2 das bases que rexerán o procedemento de selección para a contratación temporal, en réxime de dereito laboral, de oito peóns para as Brigadas de Prevención e Defensa Contra os Incendios Forestais, no seguinte sentido: Onde di: De conformidade co sinalado no apartado anterior, o prazo para a presentación de instancias será de cinco (5) días naturais desde a publicación da convocatoria e das bases no Boletín Oficial da Coruña. Debe dicir: De conformidade co sinalado no apartado anterior, o prazo para a presentación de instancias será de cinco (5) días naturais, contados a partir do día seguinte ao a publicación da convocatoria e das bases no Boletín Oficial da Coruña. Segundo. –Publicar o presente decreto no Boletín Oficial da Provincia, no taboleiro de anuncio da sede electrónica municipal e no taboleiro de anuncios do Concello. Terceiro. –Contra a presente resolución, que pon fin á vía administrativa, poderase interpoñer, potestativamente, recurso de reposición ante o mesmo órgano que ditou o acto, no prazo dun mes a contar a partir do día seguinte ó da recepción da notificación da presente, ou ben, directamente, recurso contencioso-administrativo ante o Xulgado que corresponda no prazo de dous meses contados a partir da mesma data, sen prexuízo de que se poida interpoñer calquera outro recurso que se estime pertinente. Cuarto. –Dar traslado do presente decreto á Intervención municipal e ao Pleno da Corporación na primeira sesión que se convoque.” Noia, 12 de xuño de 2017. O alcalde José Santiago Freire Abeijón